- ઢુંણાદરામાં બોગસ તબીબ ઝડપાયા બાદ આરોગ્ય વિભાગ દ્વારા ડિગ્રી વગર જ પ્રેક્ટિસ કરનારા તબીબો સામે આંખ લાલ કરી છે. જેમાં નડિયાદ પાસેના ડભાણ ગામમાંથી એક બોગસ તબીબ ઝડપાયો હતો. એસવાય બી.કોમ. નાપાસ હોવા છતાં પણ તે પ્રેકટિસ કરતો હતો. તેમજ એલોપેથી સારવાર કરતો હતો. આરોગ્ય વિભાગની આકસ્મિક તપાસમાં આ સમગ્ર પ્રકરણ બહાર આવતા સૌ ચોંકી ઉઠયા હતા. આરોગ્યવિભાગે આ કલિનીકને સીલ મારીને દવાઓનો જથ્થો જપ્ત કર્યો હતો. તેમજ તબિબ વિરૂધ્ધ ફોજદારી ફરિયાદ દાખલ કરવાની તજવીજ પણ હાથ ધરવામાં આવી છે.